वारदात से खौफ में व्यापारी, पुलिसिंग पर सवाल, विरोध में रखा बाजार बंद
पुलिस को 24 घंटे का अल्टीमेटम, फिर सड़क पर उतरेंगे
ऑटोमोबाइल व्यवसायी को रिवॉल्वर दिखाकर लूट के प्रयास का मामला
भास्करन्यूज| झालरापाटन
शहरके गोपाल घाट मार्ग पर ऑटो मोबाइल व्यवसायी को रिवाॅल्वर से धमकाकर लूटपाट करने के प्रयास की घटना के विरोध में सोमवार दोपहर तक व्यापारियों ने दुकानें बंद रखीं। व्यापारी सूर्य मंदिर पर एकत्र हुए, यहां से जुलूस के रूप में थाने पहुंचकर सीएम के नाम ज्ञापन डीएसपी को सौंपा। इसमें 48 घंटे में वारदात का खुलासा करने की मांग की गई। पुलिस ने तीन टीमें बनाकर बदमाशों की तलाश शुरू कर दी है।
नारायण टॉकीज रोड निवासी व्यवसायी नरेंद्र कुमार गुप्ता रविवार शाम को कार से घर लौट रहे थे कि रास्ते में बाइक सवार तीन बदमाशों ने रोक लिया और रिवॉल्वर दिखाकर कैश से भरा बैग देने के लिए धमकाया, लेकिन व्यवसायी ने मना कर दिया। बदमाशों ने कार की तलाशी ली। इस वारदात की खबर पूरे शहर में तेजी से फैल गई। घटना को लेकर व्यापारियों ने रोष जताते हुए दोपहर तक झालरापाटन के बाजार बंद रखे। ज्ञापन देने वालों में व्यापार महासंघ के मुरली मनोहर प्रजापति, विक्रमराय कुमावत, महावीर बांगड़, पूर्व विधायक निर्मल कुमार सकलेचा, नगरपालिका उपाध्यक्ष चंद्रप्रकाश लाला राठौर, भारत विकास परिषद अध्यक्ष विजय मेहता, होलसेल एवं किराना व्यापार संघ अध्यक्ष राकेश जैन, अशोक घाटिया, कपड़ा व्यापार संघ अध्यक्ष योगेश झंडिया सहित कई व्यापारी शामिल थे। बंद के दौरान कुछ दुकानें खुली थीं।
इधर,झालावाड़ में भी विरोध
झालावाड़.झालावाड़व्यापार महासंघ ने झालरापाटन के व्यवसायी के साथ हुई घटना को लेकर सोमवार को एडीएम को ज्ञापन दिया है। जिसमें बदमाशों को शीघ्र गिरफ्तार करने की बात कही है। इसमें प्रशासन से दोनों शहरों में प्रमुख स्थानों पर सीसी टीवी कैमरे लगाने की मांग भी की गई है। अध्यक्ष संजय जैन ताऊ के नेतृत्व में संरक्षक ओम गोयल, ओम अग्रवाल, अनिल कसेरा, गिरिराज अग्रवाल, दीपक राठौर, भूपेंद्र शर्मा, प्रमोद मोदी, दीपक खंडेलवाल, ओम मेढ़तवाल, संजय अग्रवाल, सुरेंद्र मित्तल मौजूद थे।
झालरापाटन. रविवार रात्रि को व्यापारी से हुई लूूट की घटना के विरोध में ज्ञापन देते हुए।
झालरापाटन. रविवार रात्रि को व्यापारी से हुई लूूट के विरोध में सोमवार को बंद रहा बाजार।
hin_Deva hin_Deva hin_Deva awa_Deva hin_Deva hin_Deva hin_Deva awa_Deva hin_Deva hin_Deva